অবশ্য সংসদ সংবিধান সংশোধন করে এসব কার্যক্রমের ভূতাপেক্ষ বৈধতা দিয়েছে। যা-ই হোক একই প্রতিষ্ঠান কখনো সফল এবং কখনো ব্যর্থ হয়। তাদের সহযোগীও থাকে একই। প্রজাতন্ত্রের কর্মচারী, আইনশৃঙ্খলা রক্ষাকারী বাহিনী ও সামরিক বাহিনীর সদস্যরা। তাহলে ধরতে হবে এ প্রতিষ্ঠানগুলো সফল হতে পারে। প্রয়োজনে যথাযথ পরিবেশে তা হয়েছেও। আবার বৈরী পরিবেশে ব্যর্থ হয়েছে তারাই। তাহলে আমরা বিনা দ্বিধায় ধরে নিতে পারি, ১৯৯৬ সালের ফেব্রুয়ারি আর ২০১৪ সালের জানুয়ারিতে প্রতিষ্ঠানগুলো সক্ষমতা প্রমাণে সমর্থ হয়নি। যদিও আইনি কাঠামো আর প্রাতিষ্ঠানিক ব্যবস্থাপনায় তেমন কোনো হেরফের ছিল না। তাহলে খুঁজে বের করতে হবে গলদ কোথায় ছিল?